Gondoľinav, hoj oda sas avka normalnones, sar paš dojekh čhaveste.
O dad la daha amen ispidenas andre muzikakeri škola.
The man ispidenas.
The bizo, sar sakoneske čhaveske,
vaj terne muršeske, pes but na kamelas.
The zoraľi kontrola, muzikakeri škola, vakeriben.
Akor sas klasikano telefonos le učiteľiha, le daha the dadeha.
Či phirav andre muzikakeri the avka.
The paľis agorisarďom oda ciklos.
Oda muzikakeri, bazutňi artistikaňi škola.
Paľis varesar oda inštrumentos mukhľom avri.
Varesave trin vaj štar berša sas andro kutos.
Sas pedal mande ajso bijointeresno.
Vašoda hoj akor na džanas, so odi muzika andre peste ľikerel.
Andre škola pen cvičinenas the bašavenas veci, save...
The me somas dojekhvar ajso motoriskero.
The odi pasija na sas andre muzika.
Jekhvar pes ačhiľa, hoj avľa amaro prindžardo fameľijatar.
Ke amende Bansko Bystricate sas akor suborisTernipen.
Šaj les leperav, Marián Bučko - Labuda.
The lenge odgeľa harmonikaris.
Či bi na kamas oda te probaľinel.
The me - Na, na, na
The o dad bizo: - The džaha, the džaha, the džaha.
The akor oda avľa, ajso bi, visariben.
Zachudňam te bašavel, zgeľamas le terne manušenca.
Zachudne pen presikhavibena.
Jon imar sas ajso zabašado suboris, akorutnones.
Phirkerenas te bašavkerel.
Paľis andre oda vareso arakhľom.
The avľa aver nahoda.
Avka hoj ke oleste imar avľom, na džanav sar.
Bizo, ola probaľišaga andro suboriste na sas ajse,
save bi chasňaras varekhaj te bašavel andro podňikoste.
Aľe avka phendones aver prindžardo.
Odgeľa harmonikaris.
Akor pes bašavelas kolibende, reštauracijende the odgeľa lenge harmonikaris.
Či bi na avas te zabašavel.
Me phenďom, hoj - Ujcu..
Oda mange sas talam dešueňa berša.
"Sem man nane probaľišaga, me na džanav."
"Me aňi ajse giľa, aňi repertoaris, aňi ňič."
"Oda ňič, av, av, amen vareso probaľinaha, zabašavaha."
The geľom.
The oda sas ajso andripen andro lavutaripen.
Miro dad akor zarodkerelas, sar profesiko šoferis, trin, štar ezera koruni.
Me oda zakerďom vaš duj ďivesa.
The zachudňom oda te kerel.
Te zdžal pes, te cvičinel, probaľišaga te kidel.
Kana hoj ke amende sas ajse lačhe harmonikaren čino.
Le manušes na sas akor,
na sas internetos, aňi ňič aver,
našťi les sas kaj te kidel probaľišaga, ajse.
Sar adaďives hino internetos the čačes ala terne čhave hine,
oda kana šunen, oda aver kategorija sar amen, kana zachudkerahas.
Miro dad la daha na sas lavutara.
Bo miri daj calo dživipen kerelas špitaľate sas sasťikaňi buťarďi.
O dad sas profesiko šoferis.
Bizo, sa čhave, e daj phirelas pro klviris, pro operakero giľavipen.
Aľe the akor la da ľikerelas ča charno vacht.
Vaj na džanav, so pes ačhiľa, hoj preačhiľa.
The andal lavutariko fameľija na avľom.
Phuro dad bašavelas.
Varesar bašavelas khere, le phralenca len sas kapela.
O papus, dakero phral, sas del pes te phenel jepašprofesijonalos.
Ča pes ačhiľa ajsi jekh bari doš.
Paľis mange jov diňa lačho bazutňipen,
Akor sas jekh andal jekhfeder harmonikarendar.
Dojekhvar geľom suno te šoferinel bare motora.
Bo man sas ajso dadeskero vzoros.
The ola jekhbareder motora, so hine, oda sas miro suno.
Aľe avľa e muzika
Zachudňom, bizo, pal školate, na sar elektrikaris, zachudňom te šoferinel.
Kana man sas biš, bišujekh berša.
The akor avľa ada deňipen te bašavel andro hotelis.
Te varesar oda zľikerďom, hoj raťate bašavas the ďiveseste geľom andre buťi.
Aľe paľis imar sas ajci but savorestar.
Avka pes savoro buchľarďa, hoj imar oda na zľikeras.
The avka automatikanes odgeľom la buťatar.
Somas talam biš berša sar lavutaris.
Aľe avľa ajso vacht, kana odi muzika andre podňiki imar nane avka mangľi.
Kana sar kampelas varesar te dživel, te poťinel učti.
Bizo, sakones hin varesave splatki, jekh avreha the bijo buťate...
The bizo, the o manuš imar nane the jekhterneder.
The aj les hin varesavo sarbaripen.
The mange ada suno pherďarďom.
Pal beršende mange kerďom voďičakos pedal bare motorende, autobusende.
Bizo, sa legitimaciji, so hine ke oleste kampeľišagutna.
The zachudňom te kerel sar autobusaris.
Aver, ne džanav, či man hin andro dživipen bacht vaj so.
Bo bijo probaľišaga.
So olestar, kana sas le manušes probaľišaga le dadestar, aľe na šoferinelas.
The hoj man sas bacht pedal lačhe amaleha, saveha bariľom.
Hino majiteľis vaš autobusakero dromaripen, the avrithemutnes.
The sar nevisaľardo buťardo bešľom andre nevo baro autobusiste.
the zachudňom te dromarel pal lumate.
Kana o manuš kamel te bašavel,
sar savoro, sar dojekh buťi, musaj te sikhľol.
Musaj te džal anglal, te sikhľol.
Džan neve muzikakere trendi, neve harmoniji, nevo muzikakero štilos.
The savorestar pes manuš musaj te sphandel.
The te kerel oleha, but ora, ďivesa te cvičinel.
Oda sar dojekh buťi oda lavutaripen.
oda pedal mande ola biš berša, phenav avka jilestar,
Kampelas mange ajso calo visariben.
Del pes te phenel, hoj keras pro lukrativiko than.
Andro jekh podňikos, kaj somas dešuefta berša.
The ďivesestar pre aver ďives imar dosta, na kamav oda te kerel.
Oda sas avka. Paľis amen sas ajsi kriza andre kapela,
Bo bašavas le Alexandroha Daškoha andre kapela.
The me našťi aňi muzika šunas.
Aňi te bašavel, aňi o radijos te zapňinel, ňič.
Ľikerelas man oda talam jekh berš.
The sas oda ajsi kriza andre kapela.
Aľe paľis savoro čalaďa the sas savoro mištes.
The akanakes oda ľikerav sar miri pasija.
Bašavav andro duje lavuťika kapelende.
Oda hiňi, bizo, imar klasikaňi ľudovka, bijaveskri kapela.
Bavinas le manušen pro recepciji, varesave firmengere mulatšaga.
Chockana le prindžardonenge the bijava.
Imar amenge pes oda avka na kamel, imar na sam jekhterneder.
The prekal sphandľipen oda hiňi klasika, cimbalma, harmonika, brača, lavuta, bugova.
Me bašavav pre harmonika the giľašagos.
Ke romaňi muzika.
Bariľam pre late.
Ča phenav, savoro del dureder nevo džiduno štilos the trendos.
Andal miro terňipen sas adi muzika averutňi.
The me anglalthovav odi phuri, na nevi romaňi, aľe phuri romaňi muzikate.
Ke odi phuri klasikaňi muzikate.
Bizo, mištes zabašaďi.
Na vakerav akanakes pal slovačiko muzika, savi bašaven Romale.
Sar varesave regijoni.
The bašaven muzika, so me džanav, regijoni.
Ke odi klasikaňi romaňi muzika, savi kamav.
Sar hine phure halgato, phure čardaša, kaj o manuš musaj te gindoľinel:
-Aha, savi oda sas giľi?
Me la anglal biš beršende bašavas,
kana la mange giľavelas phuri daj, vaj la šunďom phure manušendar.
The oda pedal mande ajso...
Mek man hin jekh ajso mangipen le adi muzikatar,
hoj te skidel ola phure giľa the te del len avri pro CD.
Me som Bansko Bystricatar.
Bystrica the pašutne gava, so me džanav Poníky, Hrochoť,
oda dur ča daskeci kilometri, talam pandž dži deš kilometri.
The imar oda folkloris hino aver.
Imar hine aver ačara, aver giľa.
The ko folkloriste iľinel the dijalektos, bizo.
Imar oda romano dijalektos, hino aver.
Oda hino šukar.
Man sas aštipen te predžal la ola muzikaha
talam jepaš Europa, vaj calo Europa, jepaš luma, na džanav.
The zgeľom man le rusikoha folkloriha, le uzbeckoha folkloriha.
Andre Švedija, kaj na džanas, hoj oda hine Roma.
Oda sas Roma.
Le francuziko folkloriha.
Jov hino špecifikano.
The gondoľinav, hoj imar dosta ole phure džaren, oda dromaripen, uriben.
Prekal oleste sprindžarena ole Romen.
Mujeskero avridikhiben.
Aľe ola giľa imar akanakes vaj oda folkloris, imar hino perdo pre akanutňipen.
The le themeske, kaj dživel oda manuš.
Vaj oda folkloris.
Pedal mande oda hin avka.
Sar oda rusiko folkloris.
Phanden o jakha, mukhen tumenge USB, ela odoj rusiko giľi.
The na muaj tumenge ňiko te phenel, hoj hiňi rusiko, džanen, hoj oda Rusi
the hin len oda špecifiko rusiko folkloris.
Mukhen peske ungriko folkloris, romano,
džanen, hoj oda ungriko romano folkloris.
The imar hine sthode le olenge themenge, kaj dživen.
Oda jekhetano hino oda, gondoľinav andro oda folkloriste,
oda jileskeriben, oda pherasipen.
Varekana pes phenelas, hoj džaste mulatinel.
Hoj peske džanas te bešel paš o skamind, kaj pherdo chaben hin.
E tharďi mol, bizo, te pijel, te chal.
Te pherasarel, te khelel, te giľavel.
Hin, bizo, but jekhetane giľa, so hine pal calo luma.
The ada hino oda folkloris.